messages: Vaata üle uudislugu ning loo sellele lühike kokkuvõte. Piira vastus ühe või kahe lausega ja vasta ainult eesti keeles!
  
  Tekst:
  
  Hommikul kogunesid Tallinnas umbes 300 noort, kes kõik asuvad ajateenistus kohustust täitma. Sama arv ajateenijaid läheb välja ka homme ja ülehomme. Üle kogu Eesti läheb aga juulikuus kaitseväkke umbes 1800 kutsutud. Täpset statistikat nendest, kes vaatamata kutsele kohale ilmumata jätsid, on veel vara öelda. Eilse päeva põhjal võib öelda, et neid on alla 10 jätkab kaitseressursside ameti avalike suhete nõunik Anne Osvet. Kui noormees jäi ilma kutsumise päeval kohale, siis jah, me peame fikseerima, et ta ei ilmunud, aga me kutsume ta välja ja küsime, mis oli see mõjuv põhjus, miks ta ei tulnud. Kellelgi võib olla ootamatu haigestumine, kellelgi, võib-olla mingi hoopis muu põhjus. Kui mõjuvat põhjust ei ole, siis me algatame väärteomenetluse ja siis me tegeleme selle noormehega edasi, ta saab oma otsuse. Ta saab oma võimaliku trahvi, aga see on natukene pikem protseduur, nii et siin ühe või kahe päeva põhjal ei saa mitte midagi praegu öelda. Kaitseministeerium on seadnud eesmärgiks 2023.-ks aastaks vastu võtta 4000 ajateenijat. Arvu suurendamiseks on tingimusi kutsutava tervisliku seisundi hindamisel ja ajateenistusest kõrvalehoidjate karistamisel rangemaks muudetud. Aasta tagasi asus aega teenima ligi 3400 kutsealust. Milline on kaitseressursside ameti selleaastane prognoos? Perspektiiv on küll, et me hakkame võtma ligi 4000, aga praegu veel see sellel 2018 sellel aastal veel ei kehti, et ikka kuskil 3200 piires on siis terve aasta ulatuses. Aasta tagasi astus vabatahtlikult ajateenistusse ka 34 neidu, sel aastal on see arv eeldatavasti 19. Kõige suurem on ajateenistusse astujate arv juulis. Sellele järgneb oktoober ja jaanuar. Meie kõige suurem juhtmõte, mida me alati ütleme noormeestele on see pärast gümnaasiumi pärast kõrgkooli, tulge kohe, esitage ise taotlus, meie nimetame neid siis sel juhul vabatahtlikeks ja me proovime neile siis ka vastu tulla teenimiskoha valikul. Ja siis, kui see riiklik kohustus, mis on põhiseadusega ette nähtud, on täidetud, siis on juba palju lihtsam planeerida oma elu, karjääri, perekonda, õppimist, mida iganes.
messages: user
messages: Kaitseministeerium on seadnud eesmärgi võtta 2023. aastaks vastu 4000 ajateenijat aastas, sel aastal jääb kutsutute arv 3200 kanti.
messages: assistant